《憨山师自岭南寄楞伽新疏并书赋答凡三首时大师以弘法罹难废东海禅席遣戍南荒 其一》
明代·法杲

师于热海放慈航，丹徼朱厓信渺茫。天意逆扶金策杖，君恩翻起铁衣裳。

山回象郡风烟黑，身倚蛮方日月黄。今夕短戈聊当锡，莲花犹在舌端香。

作者简介：法杲，字雪山，出家吴门之云隐庵，以舞象之年，修瑜珈法。及长悲悔，遂弃去，修出世法，与一雨润公，巢松浸公，同参雪浪大师于无锡之华严寺。